‘บัวหลวง’ขายกองตราสารหนี้1ปีกำไร3.2%
บลจ.บัวหลวงขายกองตราสารหนี้ลงทุนทั้งในนอก อายุ 6 เดือน จ่าย 2.95% ต่อปี ส่วน 1 ปี ให้ 3.2%
1 ก.พ. 2556

บลจ.บัวหลวงขายกองตราสารหนี้ลงทุนทั้งในนอก อายุ 6 เดือน จ่าย 2.95% ต่อปี ส่วน 1 ปี ให้ 3.2%
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บริษัทเปิดขายกองทุนรวมบัวหลวงตราสารหนี้ชนิดระบุวันครบกำหนด 5/13 (BFixterm5/13) และกองทุนรวมบัวหลวงตราสารหนี้ชนิดระบุวันครบกำหนด 6/13 (BFixterm6/13) เสนอขายครั้งเดียวระหว่างวันที่ 30 ม.ค.5 ก.พ. 2556
ทั้งสองกองทุนมีนโยบายลงทุนในตราสารหนี้ภาครัฐ เอกชน และตราสารหนี้สถาบันการเงินทั้งในและต่างประเทศ โดยจะป้องกันความเสี่ยงจากอัตราแลกเปลี่ยนสำหรับเงินลงทุนต่างประเทศ
กองทุนรวมบัวหลวงตราสารหนี้ชนิดระบุวันครบกำหนด 5/13 ลงทุน 6 เดือน ประมาณการผลตอบแทน 2.95% โดยจะลงทุนในเงินฝาก ตราสารหนี้ของธนาคารอาบูดาบี คอมเมอร์เชียลหรือ UNION NATIONAL BANK สัดส่วน 44% ของมูลค่าสินทรัพย์สุทธิ เงินฝาก ตราสารหนี้ของธนาคารกรุงศรีอยุธยา สัดส่วน 24% ตราสารหนี้ของบริษัท อยุธยา แคปปิตอล ออโต้ ลีส สัดส่วน 24% ตราสารหนี้ภาครัฐ 7% และเงินฝาก 1%
กองทุนรวมบัวหลวงตราสารหนี้ชนิดระบุวันครบกำหนด 6/13 ลงทุน 1 ปี คาดผลตอบแทน 3.2% ต่อปีลงทุนเงินฝากตราสารหนี้ธนาคารอาบูดาบี คอมเมอร์เชียลหรือ UNION NATIONAL BANK 74% ตราสารหนี้ของบริษัท ไทยออยล์ 15% เงินฝาก ตราสารหนี้ของธนาคารเพื่อการส่งออกและนำเข้าแห่งประเทศเกาหลี 8% ตราสารหนี้รัฐ 2% และเงินฝาก 1%